Odense Adresse-Contoirs Efterretninger, 1825-09-12
Spanien. Med Bessieres eventyrlige Tog er det forbi, og han har alt maattet bøde for sin Forvovenhed. Den 25 August blev han indhentet af General d'Espagne cen Miil fra Mo ling i Arragonien, taget tilfange og næste Dag skudt med 7 andre Sammensvorne, nemlig Oberst Bannos, Eskadronschefen Gome, Partiehøvdingen Peranton, Adjutanten Ortega og 3 Lieutenanter. Denne hurtige Henrettelse var en Følge af et nyt Kongeligt Dekret af 21 August, hvorved Bessieres og Medskyldige erklæres for Forrædere og befales at skyde dem, saasnart Man fik dem fat. Bessieres Løsen var ellers: "Leve den absolute Konge, Religionen og Jnqvisitionen, døe Ministrene Colomarde undtagen, døe de Fremmede, Bedrifterne paa hans Tog indskrænke sig til Brandskatninger, og allerede for han naaede Siguenza, havde hans Mandskab forladt ham, paa 23 Ryttere nær. Det kommer nu an paa, om Uveiret hermed vil lægge sig; thi vel have de roialistiske Jnsurgenter i Bessieres tabt en vigtig Støtte; men Geistligheden er overalt i Bevægelse, og hos en i Madrid hæftet jesuitisk Pater fandtes ei allene en Sum af 200,000 Realer i Guld, men (hvad endnu var vigtigere) Papiresom udvise, at Kapitlerne ved alle Spaniens Hovedkirker og en Mængde rige Klostere af Kartheuser-Bernhardiner, Hieronymiter= og Augustiner=Ordener havde forpligtet sig til at skaffe et Fond af 14 Millioner Realer til at understøtte Bessieres Plan. (Naar det gielder om at komme Statskassen tilhielp, ere de, som bekjendt, ikke hjemme) Efter Madrider Breve yttrede der sig ogsaa stærk Desertion, især i den kongelige Garde, og siden Militairkommissionernes Ophævelse ere Røverbanderne i Omegnen, af Hovedstaden atter langt dristigere end tilforn. Man talede ogsaa om en saa betydelig Gjæring i Logrono, at en Regiment fra Valladolid havde maattet beordres dertil. J Saragossa skal det være lykkedes Generalkapitainen v. Bassecourt, ved en stræng Politie=Bekjendtgjørelse, at bevare Roligheden hidtil. J Barcellona blev og saa, skjøndt til Overflod, patrouilleret i alle Gader; men udenfor Staden haranquere Munkene derimod de Frivillige og gjøre deres til fra Prædikestolen at ægge Folket til Opstand. J Fabrikerne var alt Krudt opkjøbt, og hos en arresteret Oberstlieutenant ved de Frivillige fandtes en lang Proskriptionsliste. Urolighederne i Sevilla forsikres nu slet ikke at have havt nogen Forbindelse med Carlisternes Plan, og at Arresteringerne blot have gjeldt Liberalerne. Man havde heller ingen Vaaben-Oplag fundet, og haabede det Bedste af den forventede Generalkapitain Quesada. Der er ingen Tvivl om, at Bessieres i sine Taler betegnede Don Carlos som Manden, der burde komme paa Tronen, endskjøndt Flere oprigtig beklage den ulykkelige Jnfant, som et uskyldigt Offer for alle disse Machinationer. Til de roialistiske Frivillige, som fulgte Bessieres, udstrøede han rundelig Penge, hvilke han fratog baade Negros og Roialister iflæng, og derpaa lod dem indspærre. Men saasnart de Kongelige Tropper ankom, bleve de igjen løsladte. Nogen Forundring har det ellers opvakt at Grev d'Espagne, dengang han drog ud imod Bessieres, overgav Kommanden i Madrid til Brigadeer Ulmann, Bessieres gamle Ven og Vaabenbroder.